за етикетиране на масло от Schizochytrium sp. (ATCC PTA-9695) по смисъла на член 10, параграф 1 от Регламент (ЕС) 2015/2283. В заявлението се иска заличаване на позоваването на щама „(ATCC PTA 9695)“ от означението на новата храна, включена в списъка на Съюза, както и от етикетирането на съдържащите я храни.
 (9)
 Заявителят счита, че промяната в означението и в изискванията за етикетиране на масло от Schizochytrium sp. (ATCC PTA-9695) е необходима, тъй като указването на щама „(ATCC PTA-9695)“ върху етикетирането на храните, съдържащи масло от Schizochytrium sp. (ATCC PTA-9695), не е нито разбираемо, нито значимо за потребителите.
 (10)
 Понастоящем в списъка на Съюза на разрешените нови храни са вписани четири вида масло от Schizochytrium sp. Маслото от Schizochytrium sp. (ATCC PTA-9695) обаче е единственото, за което на етикетирането трябва да бъде посочен щамът. Следователно промяната в означението и в етикетирането на масло от Schizochytrium sp. (ATCC PTA-9695) ще осигури последователност в означението и в етикетирането на всички видове масла от Schizochytrium sp., разрешени като нови храни, без да оказва отрицателно въздействие върху здравето на човека и да накърни интересите на потребителите.
 (11)
 Що се отнася до заличаването на позоваването на щама „(ATCC PTA 9695)“ от означението на новата храна и от специфичното изискване за етикетиране на масло от Schizochytrium sp. (ATCC PTA-9695), формулировката „(ATCC PTA 9695)“ следва да бъде включена в спецификациите, тъй като тя е необходима за правилното идентифициране на новата храна. Поради това спецификациите към вписването за „масло от Schizochytrium sp. (ATCC PTA-9695)“ в таблица 2 от приложението към Регламент за изпълнение (ЕС) 2017/2470 следва да бъдат съответно изменени.
 (12)
 Комисията не поиска становище от Европейския орган за безопасност на храните в съответствие с член 10, параграф 3 от Регламент (ЕС) 2015/2283, тъй като разширяването на употребата на масло от Schizochytrium sp. (ATCC PTA-9695), промяната в означението и в специфичното изискване за етикетиране на масло от Schizochytrium sp. (ATCC PTA-9695) и последващото актуализиране на списъка на Съюза не са в състояние да окажат въздействие върху здравето на човека.
 (13)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 1. Вписването относно веществото масло от Schizochytrium sp. (ATCC PTA-9695) в списъка на Съюза на разрешените нови храни, изготвен с Регламент (ЕС) 2017/2470, се изменя, както е посочено в приложението към настоящия регламент.
 2. Вписването в списъка на Съюза, посочено в параграф 1, включва условията за употреба и изискванията за етикетиране, определени в приложението към настоящия регламент.
 Член 2
 Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 март 2019 година.
 За Комисията
 Председател
 Jean-Claude JUNCKER
 (1) ОВ L 327, 11.12.2015 г., стр. 1.
 (2) Регламент за изпълнение (ЕС) 2017/2470 на Комисията от 20 декември 2017 г.